ਖ਼ੁਸ਼ਹਾਲ ਖ਼ਾਨ ਖ਼ਟਕ
ਖ਼ੁਸ਼ਹਾਲ ਖ਼ਾਨ ਖ਼ਟਕ (1613 – 25 ਫਰਵਰੀ 1689; ਪਸ਼ਤੋ: خوشحال خان خټک‎), ਜਾਂ ਖ਼ੁਸ਼ਹਾਲ ਬਾਬਾ (ਪਸ਼ਤੋ: خوشحال بابا‎) ਇੱਕ ਪਸ਼ਤੂਨ ਸ਼ਾਇਰ, ਯੋਧਾ, ਵਿਦਵਾਨ ਅਤੇ ਪਸ਼ਤੂਨ ਲੋਕਾਂ ਦੇ ਖਟਕ ਕਬੀਲੇ ਦਾ ਮੁਖੀ ਸੀ। ਇਸਨੇ ਆਪਣੀ ਕਵਿਤਾ ਵਿੱਚ ਮੁਗਲ ਸਾਮਰਾਜ ਦਾ ਵਿਰੋਧ ਕੀਤਾ ਅਤੇ ਇੱਕ ਪਸ਼ਤੂਨ ਲੋਕਾਂ ਦੇ ਵੱਖਰੇ ਮੁਲਕ ਦਾ ਸੁਪਨਾ ਵੇਖਿਆ। ਹਾਲਾਂਕਿ ਇਸਦੀ ਮੁੱਖ ਰਚਨਾਵਾਂ ਪਸ਼ਤੋ ਭਾਸ਼ਾ ਵਿੱਚ ਹੀ ਹਨ ਪਰ ਇਸਨੇ ਕੁਝ ਰਚਨਾਵਾਂ ਫ਼ਾਰਸੀ ਭਾਸ਼ਾ ਵਿੱਚ ਵੀ ਕੀਤੀਆਂ ਹਨ। ਇਸਨੂੰ ਪਸ਼ਤੋ ਸਾਹਿਤ ਦਾ ਪਿਤਾ ਅਤੇ ਅਫਗਾਨਿਸਤਾਨ ਦਾ ਕੌਮੀ ਕਵੀ ਮੰਨਿਆ ਜਾਂਦਾ ਹੈ।